Det første møtet i IETF fant sted 16. januar 1986, og bestod av 21 forskere finansiert av USAs myndigheter. Representanter for leverandører utenom myndighetene ble invitert fra og med det fjerde møtet. Fra da av har alle IETFs møter vært åpne for alle. Mesteparten av IETFs arbeid utføres imidlertid via mailinglistene, og tilstedeværelse på møter er ikke et krav for bidragsytere.